STATVTVM est, vt in claustrum, vel in reliquas regulares domos nullus clericorum aut laicorum ingrediatur, nisi aut causa operis alicuius, aut causa videndi domos, vt honesti hospites facere solent, aut causa medendi infirmis in infirmaria iacentibus. Causa instituti huius fuit clericorum, aut laicorum,  maxime famulorum, adeo frequens per claustrum, quibuslibet de causis, transitus ac regressus: ita vt pene in stratam publicam claustrū vertisse,  in eundo ac redeundo, fere iam a Monachis nihil distare viderentur.